Իսկ ի՞նչ է ռասիզմը. ամենապարզ բնորոշմամբ՝ խտրականություն է՝ հիմնված ազգային պատկանելիության վրա: Նկատել եմ, որ շատ հաճախ ռասիզմ ասվածը շատ ազգեր ներկայացնում են այլ քողի տակ՝ ինչպիսին է ազգապահպանության ձգտումը: Կարծում եմ ՝ Հայաստանում գործ ունենք հենց այս հիմնախնդրի հետ: Շրջապատում հանդիպել եմ շատ դեպքերի, երբ ծնողները հրաժարվում են ընդունել իրենց երեխայի ամուսնությունը այլ ազգի ներկայացուցչի հետ: Սակայն վստահ եմ՝ դա ոչ մի դեպքում արդարացնել հնարավոր չէ, քանի որ դրանք իրենց էությամբ տարբեր երևույթներ են: Ճիշտ է՝ մշակույթի պահպանությունը շատ կարևոր է յուրաքանչյուր ժողովրդի համար, սակայն միայն ազգային հիմքի վրա մարդուն պիտակավորելը, բացասաբար վերաբերվելը, գտնում եմ, մեղմ ասած անկրթություն և տգիտություն է: